**ЗАКОН**

**О ИЗМЈЕНАМА И ДОПУНАМА ЗАКОНА**

**О ФОНДУ И ФИНАНСИРАЊУ ЗАШТИТЕ ЖИВОТНЕ СРЕДИНЕ РЕПУБЛИКЕ СРПСКЕ**

Члан 1.

У Закону о фонду и финансирању заштите животне средине Републике Српске („Службени гласник Републике Српске“, бр. 117/11, 63/14, 84/15 – Одлука Уставног суда Републике Српске и 90/16), у члану 8. у тачки ђ) послије ријечи: „законом“ ријеч: „и“ брише се и додаје запета.

Послије тачке ђ) додаје се нова тачка е) која гласи:

„е) пружање финансијских услуга и обављање других финансијских дјелатности у вези са подстицањем и финансирањем заштите животне средине, енергетске ефикасности и обновљивих извора енергије,“.

Досадашња тачка е) постаје тачка ж).

Члан 2.

У члану 11. у ставу 4. запета и ријечи: „а доносе се најкасније до 15. децембра текуће године за наредну календарску годину“ бришу се.

У ставу 6. запета и ријечи: „најкасније до 31. марта текуће за протеклу годину“ бришу се.

Став 9. мијења се и гласи:

„(9) Фонд редовно подноси полугодишњи извјештај о свом раду и финансијски извјештај Влади.“

Члан 3.

Овај закон ступа на снагу осмог дана од дана објављивања у „Службеном гласнику Републике Српске“.

Број: 02/1-021-1303/22 ПРЕДСЈЕДНИК

Датум: 28. децембра 2022. године НАРОДНЕ СКУПШТИНЕ

Др Ненад Стевандић